Πήληκες

Οι Πήληκες (αρχαία ελληνικά: Πήληκες), (ο δήμος: Πηλήκων) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Πήληκες) ονομάζονταν οι δημότες του δήμου αυτού.

 Ο δήμος των Πηλήκων, ήταν δήμος των Μεσογείων. Η ακριβής τοποθεσία του δήμου αυτού δεν έχει προσδιορισθεί, παραμένει άγνωστη και δεν έχει ακόμα ταυτιστεί επακριβώς με κάποια σημερινή περιοχή, αλλά πιστεύεται ότι ήταν βόρεια της Αθήνας, κοντά στους δήμους των Κρωπιδών και των Ευπυριδών, οι οποίοι μαζί με τους Πήληκες, ευρισκόμενοι και οι τρεις στην ίδια πεδιάδα, συναποτελούσαν τους Τρικώμους, όπως αναφέρει ο Στέφανος Βυζάντιος. Σύμφωνα με τον John S. Traill, το κέντρο του δήμου βρίσκεται σε θέση κοντά στη Χασιά, η οποία υπάγεται στον Δήμο Φυλής. Από τους σύγχρονους ερευνητές, άλλοι πιστεύουν ότι βρίσκεται στα βόρεια ή τα δυτικά του Αιγάλεω, ίσως κοντά στη σύγχρονη Χασιά, άλλοι εκτιμούν ότι βρισκόταν στο Άνω Μαρούσι, καθώς σύμφωνα με τον Διονύσιο Σουρμελή ο γειτονικός δήμος των Αθμονείων, ο οποίος ήταν κοντά στους Πήληκες, συνενώθηκε με αυτόν και οι δυο δήμοι ονομάστηκαν έκτοτε «Αμαρύσιοι». Σύμφωνα με άλλους ερευνητές ο δήμος βρισκόταν κοντά στο Καματερό ή στο χωριό Πέληκας, όπως πίστευαν, τον 19ο αιώνα, οι παλαιότεροι ερευνητές, ή/και τον λόφο Πέλικα, ενώ άλλοι ερευνητές θεωρούν ότι δεν είναι κοντά σε αυτήν τη θέση. Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Λεοντίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου. Ο δημότης των αρχαίων Πηλήκων ονομαζόταν Πήληξ. Οι Πήληκες ήταν μέρος θρησκευτικής ένωσης, μαζί με τους γείτονες τους από τους δήμους των Κρωπιδών και των Ευπυριδών, αλλά δεν είναι γνωστές άλλες λεπτομέρειες για την λατρεία αυτής της ένωσης. Υπήρξαν διάφοροι γνωστοί πολίτες από τον δήμο των Πηλήκων, όπως ο βουλευτής Δεξίθεος ο Πήληξ γιος του Ιεροκλείδου, ο Δημομέλης ο Πήληξ κ.α. Από τους πλέον γνωστούς, οι οποίοι είχαν κάποιου είδους σχέση με το δήμο ή την περιοχή του ήταν επίσης οι: Αρχέδημος, γεννήθηκε στα μέσα του πέμπτου αιώνα π.Χ., (είχε ενταχθεί στον δήμο). Αρχαία Αθήνα Λεοντίδα φυλή Πρωτογενείς πηγές Ελληνικές επιγραφές - IG Πηλ Attica (IG I-III).Δευτερογενείς πηγές Peleces, στην ιστοσελίδα: referenceworks.brillonline.com, Ουίλλιαμ Σμιθ, Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα: (Αγγλικά) Smith, William, επιμ. (1854–1857). «Attica – 24 (Peleces)». Dictionary of Greek and Roman Geography. Λονδίνο: John Murray. Attica – 24 (Peleces) John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”. (47, 62, 69, 111 no. 104, Tab. 4.). Princeton: American School of Classical Studies at Athens (ASCSA), 1975, ISBN 978-0-87661-514-0 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 131. Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630 «Pelekes». www.ancientworlds.net (στα Αγγλικά). Ανακτήθηκε στις 19 Αυγούστου 2014. "Σύντομη Ανασκόπηση Της Αρχαίας Ιστορίας Των Άνω Λιοσίων Αρχειοθετήθηκε 2016-10-20 στο Wayback Machine.", από την ιστοσελίδα: www.dikep.gr του Δημοτικού Κέντρου Πνεύματος Άνω Λιοσίων (ΔΗΚΕΠ Άνω Λιοσίων). Δήμος Φυλής, στην ιστοσελίδα:www.fyli.gr του Δήμου Φυλής. Traill, J. «Places: 580063 (Pelekes?)». Pleiades. Ανακτήθηκε στις 28 Φεβρουαρίου 2017. Pelekes?, near Chasia, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, Ψηφιακός Άτλας της Ρωμαϊκής Αυτοκρατορίας, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.